ai4bharat/Pralekha huggingface dataset:
عملے، عوامی شکایات اور پنشن کی وزارت
جموں وکشمیر کے وزیر صحت نے ڈاکٹر جتیندر سنگھ سے ملاقات کی
نئی دہلی، 17 مئی ۔جموں وکشمیر کے وزیر صحت وطبی تعلیم ڈاکٹر دیویندر کمار مانیال نے شمال مشرقی خطے کی ترقیات کی وزارت کے وزیر مملکت  اور وزیر اعظم کے دفتر میں پرسونل پبلک گریوانسیز اینڈ پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ سے ملاقات کے دوران ریاست جموں وکشمیر میں صحت کی دیکھ بھال اور طبی تعلیم سے متعلق متعدد امور پر گفتگو کی ۔
اس موقع پر ڈاکٹر جتیندر سنگھ نے جموں وکشمیر کے وزیر صحت موصوف کو بتایا کہ مختلف ابتدائی صحت مراکز اور ضلع اسپتالوں میں ڈاکٹروں کی عدم دستیابی کی شکایات موصول ہوئی ہیں ۔ انہوں نے کہا کہ ڈاکٹرو ں کو ان کے مقررہ مقام تعیناتی پر موجود رکھنے کے لئے ایک منصفانہ پالیسی مرتب کئے جانے کی ضرورت ہے ۔ انہوں نے مشورہ دیا کہ مرکزی صحت مراکز میں ڈاکٹروں کی قلت کے مسئلے پر قابو پانے کے لئے ایک ایسا نظام مرتب کیا جانا چاہئے کہ جن ڈاکٹروں نے اور ایل او سی کے کوٹے میں داخلہ حاصل کیا ہے ، انہیں سختی کے ساتھ یہ ہدایت کی جائے کہ وہ اپنی ملازمت کے ابتدائی برسوں میں اپنے علاقوں کو واپس جاکر طبی خدمات انجام دیں ۔
اس موقع پر ڈاکٹر جتیندر سنگھ نے مہاراشٹر کے طریقے کا حوالہ دیتے ہوئے کہا کہ مہاراشٹر میں اس ڈاکٹرکو، جس نے ریاست کے میڈیکل کالج سے ایم بی بی ایس یا ایم ڈی کی ڈگری حاصل کی ہے اور وہ ریاست سے باہر جانے کا خواہشمند ہے تو اسے ڈگری حاصل کرنے کے بعد ریاست کو خیرباد کہنے کے نتیجے میں سرکاری خزانے کو ہونے والے نقصان کی تلافی کے لئے ایک بڑی رقم ادا کرنی پڑتی ہے ۔
ملک بھر میں گردے کے مریضوں کے لئے ڈالیسس یونٹ قائم کئے جانے کے حکومت ہند کے اقدام کا ذکر کرتے ہوئے ڈاکٹر جتیندر سنگھ نے کہا کہ بڑی تعداد میں نیفرولوجسٹ ڈاکٹروں کی دستیابی ممکن نہیں ہے ۔ اس لئے ریاستی سرکار وں کو ڈائلیسس کی تربیت کی خاطر ایک مختصر مدت کے لئے ڈاکٹروں کو تربیت کے لئے بھیجنا چاہئے ۔ انہوں نے کہا کہ انہوں نے اب سے دو برس قبل شمال مشرقی خطے میں نئے اقدامات کے ذریعہ یہ تجربہ کیا تھا ، جس کے تحت شمال مشرقی خطے کی ترقیات کی وزارت ایک ڈاکٹر اور ایک سرجن کو چنئی کے معروف طبی ادارے ادیار کینسر انسٹی ٹیوٹ میں آنکالوجی کی چھ ماہ کی تربیت کے لئے بھیجتی ہے تاکہ وہ تیزی سے بڑھتے کینسر کے مرض اور بالخصوص سراور گلے کے کینسر کا علاج کرسکیں ۔ خاص طور سے شمال مشرقی خطے کی ریاستوں میں کینسر کے تیزی سے بڑھتے مرض کا علاج کیا جاسکے ۔انہوں نے کہا کہ انہی خطوط پر ایک مختصر مدتی تربیت کا انتظام کیا جانا چاہئے تاکہ ریڈیالوجی ، الٹراسونو گرافی اوردیگر طبی شاخوں کے کام کا تجربہ حاصل کیا جاسکے ۔
اس ملاقات کے دوران اسپتالوں کے احاطے میں معقول قیمتوں پردواؤں کی فروخت کے لئے دوکانوں کے الاٹمنٹ میں شفافیت اورجوابدہی کے معاملے پر بھی گفتگو ہوئی ۔
ڈاکٹر مانیال نے ڈاکٹر جتیندر سنگھ سے درخواست کی کہ ریاست کے سرکاری اسپتالوں میں جدید ترین ایم آر آئی مشینوں سمیت اعلیٰ ترین مشینیں اور سازوسامان کی خریداری کے لئے مرکزی مد سے سرمائے کی فراہمی کے لئے وہ اپنے اثرات کا استعمال کرے ۔ انہوں نے کفایتی قیمتوں پر جینرک دواؤں کی دستیابی کے لئے دوکانوں کا ایک سلسلہ قائم کئے جانے کے معاملے میں ڈاکٹرجتیندر سنگھ سے مشورے اور حمایت کی گزارش کی ۔ انہوں نے کہا کہ ڈاکٹر سنگھ خود بھی ایک معروف ڈاکٹر ہیں ، اس لئے وہ اس معاملے میں اپنی پیشہ ورانہ مہارت کو بروئے کار لاسکتے ہیں ۔
اس کے ساتھ ہی ڈاکٹر مانیال نے ریاست کے سرکار ی میڈیکل کالجوں میں تدریسی عملے کی موجودہ صورتحال کے بارے میں بھی ڈاکٹر جتیندر سنگھ کو واقفیت بہم کرائی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2616
(Visitor Counter : 11
وزارت سیاحت
‘‘دیکھو اپنا دیش ’’اور‘‘فٹ انڈیا’’ٹیگ لائن کے ساتھ وزارت سیاحت کی دس روزہ تقریبات‘‘1000 بار دیکھو-نارتھ ایسٹ دیکھو’’ آج کامیابی کے ساتھ اختتام پذیر
وزارت سیاحت شمال مشرقی خطے  میں سیاحت کی ترقی اور فروغ پر خصوصی زور دے رہا ہے۔وزارت کے ذریعے ‘‘ دیکھو اپنا دیش’’پہل کے تحت امکانی سیاحوں کےلئے اس خوبصورت خطے کے لئے غیر معمولی سیاحتی مقامات اور مصنوعات کی نمائش کےلئے مستقل تشہیری تحریکات اور پروگراموں کا انعقاد کیا جاتا ہے۔ وزارت سیاحت نے شمال مشرقی خطے میں سیاحت کو بڑھاوا دینے کےلئے ڈیجیٹل ، پرنٹ اور سوشل میڈیا جیسے مختلف پلیٹ فارم پر مہم چلا رکھی ہے۔
اپریل 2020ء سے دیکھو اپنا دیش مہم کے تحت وزارت سیاحت شمال مشرقی خطے سمیت کئی علاقوں کے مختلف سیاحتی مصنوعات پر ویبنار کا انعقاد بھی کررہا ہے۔ان میں سے کچھ ویبنار شمال مشرقی خطے کو وقف تھے۔ اس کے علاوہ وزارت بین الاقوامی سیاحتی مارٹ کا بھی انعقاد کرتا رہا ہے، جو شمال مشرقی خطے میں ایک سالانہ تقریب ہے، جس کا مقصد گھریلو اور بین الاقوامی بازار میں اس خطے کی سیاحتی صلاحیت کو سامنے لانا ہے۔2013 ء سے اب تک شمال مشرقی خطے کی مختلف ریاستوں میں آئی ٹی ایم کے کل آٹھ ایڈیشن منعقد ہوچکے ہیں۔
اس پس منظر میں انڈیا ٹورزم گوہاٹی نے‘‘دیکھو اپنا دیش’’اور‘‘فٹ انڈیا’’تشہیری جملے کے ساتھ ایک تقریب ‘‘1000بار دیکھو-شمال مشرقی خطہ دیکھو’’ کا انعقاد کیا ۔اس کا آغاز 7 مارچ 2021ء کو ہوا اور اس کا اختتام ہوا۔ اس سرگرمی کے ایک حصے کی شکل میں ایکل سائیکل چالک جناب سنجے بہادر نے پورے آسام ریاست میں 1000کلومیٹر کے سفر کو سائیکل چلاکر پورا کیا۔
یہ ریلی گواہاٹی کے بیر لاچت گھاٹ سے شروع ہوئی اور سائیکل چلانے والے نے ناگاؤں ، ڈیرگاؤں، سیوساگر، دُلیاجن، ڈبرو گڑھ، شمالی لکھیم پور، وشناتھ چاریالی، تیز پور اور منگل دوئی کے راستے رائل گلوبل یونیورسٹی پہنچ کر 1000 کلومیٹر کے سفر کو پورا کیا۔اس ریلی کا اہم مقصد گھریلو اور بین الاقوامی مسافروں کے درمیان شمال مشرقی خطے کی سیاحتی اہمیت کا اظہار تھا اور انہیں فروغ دینا بھی تھا۔ اس ریلی کا رائل گلوبل یونیورسٹی میں زبردست طریقے سے اختتام ہوا، جہاں حکومت ہند کی وزارت سیاحت کی ایڈیشنل ڈائریکٹر جنرل محترمہ روپندر برار ، جناب سنجے بہادر کو ذاتی طورپر مبارکباد دینے کےلئے موجود تھیں۔
وہیں وزارت سیاحت کے سیکریٹری جناب اروند سنگھ نے آن لائن کے ذریعے اس تقریب میں حصہ لیا۔ انہوں نے کہا کہ اس صنعت کے سامنے سب سے بڑا چیلنج مناسب بنیادی ڈھانچے کی کمی ہے۔ جناب اروند سنگھ نے مزید بتایا کہ وزارت سیاحت نے اپنے منصوبوں –سودیش درشن اور پرشادکے تحت 22 منصوبوں میں 1564.66کروڑ روپے کی سرمایہ کاری کی ہے۔
اس موقع پر خطاب کرتے ہوئے محترمہ روپندر برار نے کہا کہ وزارت سیاحت نے شمال مشرق میں سیاحت کو بڑھاوا دینے کےلئے اس طرح کے کئی اقدامات کئے ہیں اور آسام کے کم مشہور مقامات کو امکانی سیاحتی پرکشش مرکز کے طورپر سامنے لانے کی کوشش کی ہے۔ اس موقع پر رائل گلوبل یونیورسٹی کے طلبا ء کے ذریعے ثقافتی پروگراموں کو انعقاد بھی کیا گیا۔
جناب سنجے بہادر جیسی تحریکی شخصیت کی شکل میں ان کے علاوہ ابھی شمالی ہندوستان میں 6000کلومیٹر کی پد یاترا کرنے والے کرنل منوج کیشور اور موجودہ وقت میں ملک بھر میں 20000کلومیٹر کی کار ریلی کررہے ڈاکٹر مترا ستیش نے اختتامی تقریب میں آن لائن کے ذریعے حصہ لیا۔
تمام لوگوں کو ان کی حمایت کےلئے شکریہ ادا کرتے ہوئے انڈیا ٹورزم نارتھ ایسٹ کی ریجنل ڈائریکٹر محترمہ شنکا سبھرا دیو برمن نے جناب بہادر کو ان کی یاترا پوری کرنے کےلئے مبارکباد دی۔انہوں نے اس پہل کی ستائش کرتے ہوئے کہا کہ جناب بہادر کئی لوگوں کے لئے ایک تحریک کا ذریعہ ہوں گے۔
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 192.28کروڑسے تجاوزکرگئی
12سے14سال کے نو عمر افراد کو 3.28 کروڑ سے زیادہ ٹیکے لگائے گئے ہیں
بھارت میں سردست 14,955مریض زیر علاج ہیں
گذشتہ 24 گھنٹوں میں 2,226 نئے معاملات درج کئے گئے
سردست شفایابی کی شرح 98.75 فیصد ہے
متاثرہ پائے جانے والے مریضوں کی ہفتہ واری شرح 0.50 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 192.28کروڑ  سے تجاوز کر گئی ہے۔ ملک بھر میں 2,42,06,537 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3.28 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,06,512
|
|
دوسری خوراک
|
|
1,00,34,308
|
|
احتیاطی خورک
|
|
51,06,766
|
|
صف اوّل کے کارکنان
|
|
پہلی خوراک
|
|
1,84,18,212
|
|
دوسری خوراک
|
|
1,75,73,709
|
|
احتیاطی خورک
|
|
83,86,226
|
|
12 سے 14 سال کی عمر کےنوعمر بچے
|
|
پہلی خوراک
|
|
3,28,56,669
|
|
دوسری خوراک
|
|
1,40,28,550
|
|
15 سے 18 سال کی عمر کے نوجوان
|
|
پہلی خوراک
|
|
5,91,84,161
|
|
دوسری خوراک
|
|
4,47,97,935
|
|
18 سے 44 سال کی عمر کے افراد
|
|
پہلی خوراک
|
|
55,68,48,050
|
|
دوسری خوراک
|
|
48,71,52,814
|
|
احتیاطی خوراک
|
|
5,85,545
|
|
45 سے 59 سال کی عمر کے افراد
|
|
پہلی خوراک
|
|
20,31,94,939
|
|
دوسری خوراک
|
|
19,01,96,793
|
|
احتیاطی خوراک
|
|
11,74,142
|
|
60 سال سے زیادہ عمر کے افراد
|
|
پہلی خوراک
|
|
12,70,52,348
|
|
دوسری خوراک
|
|
11,85,86,835
|
|
احتیاطی خوراک
|
|
1,72,82,010
|
|
احتیاطی خوراک
|
|
3,25,34,689
|
|
میزان
|
|
1,92,28,66,524
سردست ملک بھر میں زیر علاج مریضوں کی تعداد 14,955ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.03 فیصد ہیں ۔
نتیجتاً شفایابی کی شرح 98.75 فیصد ہوگئی ہے۔ پچھلے 24 گھنٹے میں 2,202 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,25,97,003 ہوگئی ہے۔
گزشتہ 24 گھنٹے کے دورا ن 2,226 نئے معاملے درج ہوئے ہیں۔
گذشتہ 24 گھنٹے میں مجموعی طور پر 4,42,681 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 84.67 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 0.50 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.50 فیصد ہے۔
وزارت خزانہ
جناب گریش چند مورمو نے ہندستان کے کنٹرولر
اور آڈیٹر جنرل کی حیثیت سے عہدہ کا حلف لیا
نئی دہلی،8 اگست 2020/ جناب گریش چندر مورمو نے آج یہاں ہندستان کے کنٹرولر اور آڈیٹر جنرل کی حیثیت سے عہدے کی ذمہ داری سنبھالی۔وہ گجرات کیڈر کے  کے انڈین ایڈمنسٹریٹو سروس کے افسر ہیں۔ جناب مورمو کی تقرری جناب راجیو مہارشی کی جگہ ہوئی ہے۔ جنہوں نے جمعہ کو اپنے عہدہ سے استعفی دے دیا۔ اس سے قبل جناب مورمو مرکز کے زیر انتظام جموں اور کشمیر کے پہلے نائب گورنر تھے۔
عزت ماب صدر جمہوریہ جناب رام ناتھ کووند نے آج صبح راشٹرپتی بھون میں منعقدہ ایک تقریب میں جناب مورمو کو عہدہ اور راز داری کا حلف دلایا۔ اس موقع پر نائب صدر جمہوریہ جناب ایم ونکیانائیڈو ، وزیراعظم جناب نریندر مودی ، وزیر خزانہ محترمہ نرملا سیتا رمن ، عہدے سے برطرف ہونے والے کنٹرولر اور آڈیٹر جنرل  جناب راجیو مہارشی موجود تھے۔
حلف برداری تقریب کے بعد جناب مورمو سی اے جی دفتر آئے جہاں ، انڈین آڈیٹر جنرل اور اس محکمے کے اعلی حکام نے ان کا خیر مقدم کیا۔ اس کے بعد انہوں نے سی اےجی دفتر میں مہاتما گاندھی اور بی آر امبیڈکر کے مجسموں پر گلہائے عقیدت پیش کئے۔
جموں کشمیر جانے سے پہلے جناب مورمو نے ڈپارٹمنٹ آف ایکسپینڈیچر کے ایڈیشنل سکریٹری محکمہ مالی خدمات اور محکمہ محصول میں پہلے ایڈیشنل سکریٹر ی اور بعد میں خصوصی سکریٹری اور اس کے بعد مالی محکمے میں فل ٹائم سکریٹری کی حیثیت سے اپنی خدمات پیش کی تھیں۔ دہلی میں اپنے دفتر سے پہلے جناب مورمو نے گجرات حکومت میں اہم عہدوں پر کام کیا۔ انہیں ایڈمنسٹریٹیو یعنی انتظامیہ،مالی اور بنیادی ڈھانچہ شعبوں میں کام کاج کا وسیع تجربہ ہے۔
م ن۔ ش ت ۔ ج
Uno-4408
(Visitor Counter : 128
کانکنی کی وزارت
جدید ٹکنالوجی اور ترمیم کئے گئے ضابطوں کے ذریعہ پائیدار کان کنی
کوئلہ، کان کنی اورپارلیمانی امور کےمرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ کانوں کے تحفظ اور ترقی کے ضابطوں  ملک میں کانوں کی ترقی سائنسی ڈھنگ سے کان کنی اور کانوں کے تحفظ سے متعلق ضابطے فراہم کرتا ہے ، ساتھ ہی ساتھ ماحول کا تحفظ بھی فراہم کرتا ہے۔ کان کنی کی وزارت نے 3 نومبر 2021 کو کان کنی ،دھاتوں کے تحفظ اور ترقی 2021ضابطوں کو نوٹیفائی کیا ہے۔ ترمیم شدہ ضابطے میں کہا گیا ہے کہ تمام منصوبے اور سیکشنس مختلف عالمی پوزیشننگ سسٹم  کے اشتراک کےذریعہ یا ٹوٹل اسٹیشن یا ڈرون سروے کے استعمال کے ذریعہ تیار کئے جائیں گے یا پٹوں کے کچھ یا تمام زمرے سے متعلق ا نڈین بیورو آف مائنس کے ذریعہ اس سلسلے میں مخصوص کئے جاسکتے ہیں۔
کسی مخصوص سال میں 10 لاکھ ٹن یا اس سے زیادہ کےسالانہ کھدائی کا منصوبہ رکھنے والے پٹے داروں یا 50 ہیکٹر یا اس سے زیادہ کے لیز پر دیے گئے علاقے کا ڈرون سےسروے کیا جائے گا اور ہر سال اپریل یا مئی کے مہینے میں پٹے کی حدود سے باہر 100 میٹر تک ڈرون سروے کریں گے۔ اوراس طرح کے سروے یا کسی دوسرے فارمیٹ سے حاصل کردہ پروسیس شدہ آؤٹ پٹ امیجز کو ہر سال یکم جولائی کو یا اس سے پہلے آئی بی ایم کے ذریعہ کنٹرولر جنرل کو اس سلسلے میں وضاحت پیش کی جاسکتی ہے۔
دوسرے پٹے دار معیاری فارمیٹ میں اس سال کی پہلی جولائی کو یا اس سے پہلے کنٹرولر جنرل کو ہر سال اپریل سے جون میں کی گئی پٹے کی باؤنڈری کے باہر 100 میٹر تک اورپٹے پر دیئے گئے علاقے کی ہائی ریزولیوشن جیوریفرنسڈ آرتھو ریکٹیفائیڈ ملٹی اسپیکٹرل سیٹلائٹ امیجز کی سافٹ کاپی پیش کری گے۔ ان اقدامات سے نہ صرف کان کنی کی منصوبہ بندی کے طور طریقوں، کان کنی میں سیکورٹی اور تحفظ کو بہتر بنائے گا بلکہ کان کنی کی بہتر نگرانیوں کو یقینی بنائے گا۔
ش ح۔ح ا ۔ف ر
U.NO.14354
(Visitor Counter : 95
وزیراعظم کا دفتر
وزیر اعظم نے تھیرو کے کامراج کو ان کی جینتی پر خراج عقیدت پیش کیا
وزیر اعظم جناب نریندر مودی نے آج تھیرو کے کامراج کو ان کی جینتی پر خراج عقیدت پیش کیا۔
وزیر اعظم نے ٹویٹ کیا:
"میں تھیرو کے کامراج کو ان کی جینتی پر خراج عقیدت پیش کرتا ہوں۔ ایک ایسا قدآور لیڈر جس نے اپنی زندگی ہندوستان کی ترقی کے لیے وقف کر دی، سماجی تفویض اختیار پر ان کا زور ہم سب کے لیے ایک رہنما طاقت ہے۔ ہم غربت کے خاتمے اور عوامی بہبود کے تئیں ان کے وژن کو پورا کرنے کے اپنے عزم کا اعادہ کرتے ہیں۔ "
.
وزارت خزانہ
سی بی ڈی ٹی نے انکم ٹیکس ایکٹ مجریہ 1961کے تحت جانچ کے سال 23-2022کے لئے مختلف النوع رپورٹوں کی آڈٹ داخل کرنے کی آخری تاریخ میں توسیع کی
براہ راست ٹیکسوں سے متعلق مرکزی بورڈ نے جانچ کے بعض زمروں کے معاملے میں جن کی آخری تاریخ 30ستمبر 2022تھی، انکم ٹیکس ایکٹ مجریہ 1961 کے تحت ، جانچ کے سال 23-2022کے لئے مختلف النوع رپورٹوں کی آڈٹ داخل کرنے میں ٹیکس دہندگان اوردیگرمتعلقہ فریقوں اورشراکت داروں کو درپیش دقتوں کے مدنظر، جانچ کے سال 23-2022کے لئے مختلف النوع رپورٹوں کی آڈٹ کی داخل کرنے کی آخری تاریخ میں توسیع کرنے کا فیصلہ کیاہے اوراب 30ستمبر 2022کی آخری تاریخ میں توسیع کرکے اسے 7 اکتوبر 2022کردیاگیاہے ۔
ایف –نمبرآئی ٹی اے –II/2022/49/225میں سی بی ڈی ٹی سرکلرنمبر 19/2022 ،مورخہ 30ستمبر 2022کوجاری کیاگیا۔
وزارت دفاع
ازبیکستان کی فوج کے ساتھ مشترکہ مشق کے لیے ہندوستانی فوج کی ٹکڑی ازبیکستان کے یانگیارک کے لیے روانہ
ہندوستانی اور ازبیکستان کی افواج کے درمیان مشترکہ تربیتی مشق کا تیسرا ایڈیشن، ای ایکس-ڈی یو ایس ٹی ایل آئی کے 22 سے 31 مارچ 2022 تک یانگیارک، ازبیکستان میں منعقد کیا جا رہا ہے۔ ہندوستانی دستہ کے طور پر گرینیڈیئرز ریجمنٹ کی ایک فوجی ٹکڑی، 22 مارچ 2022 کو نارتھ ویسٹرن ملٹری ڈسٹرکٹ کے فوجیوں کے ذریعے نمائندگی کرنے والی ٹکڑی ازبیکستان کے فوجی دستے کے ساتھ مشق میں شامل ہونے کی خاطر وہاں کے لیے روانہ ہوئی۔ ڈی یو ایس ٹی ایل آئی کے کا گزشتہ ایڈیشن مارچ 2021 میں رانی کھیت  میں منعقد کیا گیا تھا۔
اقوام متحدہ کے مینڈٹ کے تحت یہ مشترکہ مشق نیم شہری علاقے میں دہشت گردی مخالف مہم پر مرکوز ہوگی۔ تربیتی پروگرام بنیادی طور پر عسکری سطح کی مشقوں کو شیئر کرنے اور ایک دوسرے کے بہترین طور طریقوں کو سیکھنے پر مرکوز ہوگا۔ مشق کا مقصد دونوں افواج کے درمیان افہام و تفہیم، تعاون اور باہمی تال میل کو فروغ دینا ہے۔ یہ مشق 24 گھنٹے تک چلے گی، جو دونوں افواج کے لیے فوجیوں کے لیے ایک چیلنج بھری حالت ہوگی۔ مشق کے دوران دونوں افواج جنگ کے دوران پیدا ہونے والی صورتحال سے نمٹنے کے لیے اپنائی جانے والی چنوتیوں کا سامنے کریں گی۔
اس مشق کے لیے نامزد گرینیڈیئرز بٹالین ہندوستانی فوج کی سب سے زیادہ انعام یافتہ بٹالینوں میں سے ایک ہے اور اسے آزادی کے تقریباً تمام پہلے اور بعد کی مہمات میں شرکت کرنے کا انوکھا فخر حاصل ہے۔ یونٹ کو آزادی سے قبل کے آٹھ جنگی اعزازات سے نوازا گیا ہے۔ آزادی کے بعد، یونٹ نے 1965 کی جنگ میں تھیٹر اعزاز ’راجستھان‘ اور 1971 کی جنگ میں جنگی اعزاز ’جے اے آر پی اے ایل‘ حاصل کیا ہے۔
صحت اور خاندانی بہبود کی وزارت
کووڈ – 19 کی تازہ ترین صورتحال
75 فیصد نئے تصدیق شدہ معاملات 10 ریاستوں / مرکز کے زیر انتظام خطوں میں پائے گئے ہیں
نئی دہلی، 24 ستمبر ، 2020 / لگاتار چھٹے روز نئے تصدیق شدہ معاملوں کی تعداد نئے صحتیاب ہونے والوں کی تعداد سے کم ہیں ۔ ملک میں گزشتہ 24 گھنٹوں میں مجموعی طور پر 86508 نئے معاملات کی اطلاع ملی ہے ۔ 75 فیصد نئے تصدیق شدہ معاملات 10 ریاستوں / مرکز کے زیر انتظام خطوں میں پائے گئے ہیں ۔
مہاراشٹر اب بھی سر فہرست ہے ۔ وہاں پر نئے معاملات کی تعداد 21 ہزار سے زیادہ ہے ۔ اس کے بعد آندھرا پردیش اور کرناٹک کا نمبر ہے جہاں پر باالترتیب 7 ہزار اور 6 ہزار سے زیادہ معاملات سامنے آئے ہیں۔
گزشتہ 24 گھنٹوں میں 1129 اموات درج کرائی گئی ہیں۔
گزشتہ 24 گھنٹوں میں کووڈ کی وجہ سے ہونے والی اموات کا 83 فیصد معاملے 10 ریاستوں / مرکز کے زیر انتظام خطوں کے ہیں ۔
مہاراشٹر میں 479 اموات کی اطلاع ملی ہے جبکہ اتر پردیش اور پنجاب میں باالترتیب 87 اور 64 اموات درج کرائی گئی ہیں ۔
بھارت نے ملک بھر میں اپنے جانچ کے بنیادی ڈھانچے میں کافی اضافہ کیا ہے ۔ اس وقت 1810 لیب ہیں جن میں 1082 سرکاری اور 728 پرائیویٹ لیب شامل ہیں ۔
گزشتہ 24 گھنٹوں میں 1156569 ٹیسٹ کرائے گئے ہیں ۔ اب تک کیے جانے والے ٹیسٹ کی کل تعداد 6.74 کروڑ سے متجاوز ہو گئی ہے۔
۔۔۔۔
م ن۔ ا گ۔م ت
5815
(
وزیراعظم کا دفتر
وزیراعظم نے ،بھگوان برسا منڈا کو ،اُن کے یوم پیدائش پر خراج عقیدت پیش کیا
وزیراعظم جناب نریندر مودی نے بھگوان برسا منڈا کو اُن کے یوم پیدائش پر شاندار خراج عقیدت پیش کیا ہے۔ جناب مودی نے آزادی کی جد وجہد کو مضبوط کرنے کے سلسلے میں اُن کے تعاون اور آدیواسی سماج کی فلاح وبہبود کے لئے اُن کی جنگ کو یاد کیا۔
ایک ٹوئیٹ میں وزیراعظم نے کہا:
’’بھگوان برسا منڈا جی کو اُن کے یوم پیدائش پر نہایت احترام کے ساتھ خراج عقیدت۔ وہ تحریک آزادی کو رفتار دینے کے ساتھ ساتھ آدیواسی سماج کے مفادات کے تحفظ کے لئے ہمیشہ جدو جہد کرتے رہے۔ ملک کے لئے اُن کا تعاون ہمیشہ یاد گار رہے گا‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔

U.NO. 12868
(
صدر جمہوریہ کا سکریٹریٹ
چھٹھ پوجا کے موقع پر صدر جمہوریہ ہند کی مبارکباد
صدرجمہوریہ ہند محترمہ دروپدی مرمو نے چھٹھ پوجا کے موقع پر ہم وطنوں کو اپنی مبارکباد بھیجی ہے۔
ایک پیغام میں صدر جمہوریہ نے کہا ہے کہ ’’چھٹھ پوجا کے موقع پر، میں ہندوستان اور بیرون ملک مقیم تمام ہم وطنوں کو مبارکباد اور نیک خواہشات پیش کرتی ہوں۔
چھٹھ پوجا ایک ایسا موقع ہے جب ہم مادر فطرت کے تئیں اپنی عقیدت، پیار اور تشکر کا اظہار کرتے ہیں۔ سورج دیوتا کو ارگھیہ پیش کرتے ہوئے، عقیدت مند اپنے دن کا آغاز سخت برت سے کرتے ہیں اور سورج اور ندیوں کی پوجا کرتے ہیں۔برت کا اختتام آبی ذخائر میں مقدس غسل اور فطرت کی عبادت پر ہوتا ہے۔ یہ تہوار انسانوں اور فطرت کے مابین باہمی ہم آہنگی کی ایک منفرد مثال ہے۔
اس سال کے چھٹھ پوجا پر، لوگوں کی خواہشات پوری ہوں، اور ہر کوئی صحت مند اور خوش رہے۔ آئیے اس موقع پر یہ عہد کریں کہ ہم اپنے آبی وسائل اور ماحول کو آلودگی سے محفوظ بنائیں گے۔
برائے مہربانی صدر جمہوریہ کا پیغام دیکھنے کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11997
(Visitor Counter : 73
اقلیتی امور کی وزارتت
یکم اگست 2021 کو ملک بھر میں ”مسلم خواتین کے حقوق کا دن“ منایا جائے گا
تین طلاق کے خلاف قانون کے نفاذ کا جشن منانے کے لیے کل یکم اگست 2021 کو ملک بھر میں ”مسلم خواتین کے حقوق کا دن“ منایا جائے گا۔
اقلیتی امور کے وزیر جناب مختار عباس نقوی نے آج یہاں کہا کہ حکومت نے یکم اگست، 2019 کو تین طلاق کے خلاف قانون نافذ کیا تھا جس نے تین طلاق کی معاشرتی خرابی کو ایک مجرمانہ جرم بنا دیا ہے۔
جناب نقوی نے کہا کہ قانون کے نفاذ کے بعد تین طلاق کے معاملات میں نمایاں کمی واقع ہوئی ہے۔ ملک بھر میں مسلم خواتین نے اس قانون کا زبردست خیر مقدم کیا ہے۔
ملک بھر میں مختلف تنظیمیں یکم اگست کو ”مسلم خواتین کے حقوق کا دن“ کے طور پر منائیں گی۔
کل ”مسلم خواتین کے حقوق کا دن“ منانے کے لیے جناب نقوی خواتین اور بچوں کی ترقی کی وزیر محترمہ سمرتی ایرانی اور ماحولیات، جنگلات اور موسمیاتی تبدیلی کے وزیر جناب بھوپیندر یادو کے ساتھ نئی دہلی میں ایک پروگرام میں شرکت کریں گے۔
جناب نقوی نے کہا کہ حکومت نے ملک کی مسلم خواتین کی ”خود انحصاری، عزت نفس اور خود اعتمادی“ کو مضبوط کیا ہے اور تین طلاق کے خلاف قانون لا کر ان کے آئینی، بنیادی اور جمہوری حقوق کا تحفظ کیا ہے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 339واں دن
بھارت نے کووڈ-19 سے بچاؤکے کُل 138کروڑ سے زیادہ ٹیکے لگا کر ایک اہم سنگ میل طے کیا ہے
آج شام 7:00 بجے تک 58 لاکھ سے زیادہ ویکسین خوراک دی گئی
بھارت میں آج کووڈ-19 ٹیکہ کاری کی مجموعی تعداد138کروڑ سےتجاوز کرگئی۔ آج شام 7 بجے تک58لاکھ سے زیادہٹیکے لگائے جاچکے ہیں۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10386405
|
|
دوسری خوراک
|
|
9651001
|
|
صف اول کے کارکنان
|
|
پہلی خوراک
|
|
18384147
|
|
دوسری خوراک
|
|
16780002
|
|
18 سے 44 سال کی عمر کے افراد
|
|
پہلی خوراک
|
|
487837470
|
|
دوسری خوراک
|
|
297014205
|
|
45 سے 59 سال کی عمر کے افراد
|
|
پہلی خوراک
|
|
191812414
|
|
دوسری خوراک
|
|
140949090
|
|
60 برس سے زیادہ عمر والے افراد
|
|
پہلی خوراک
|
|
119838636
|
|
دوسری خوراک
|
|
89975479
|
|
دی گئی پہلی خوراک کی مجموعی تعداد
|
|
828259072
|
|
دی گئی دوسری خوراک کی مجموعی تعداد
|
|
554369777
|
|
میزان
|
|
1382628849
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
144
|
|
دوسری خوراک
|
|
4796
|
|
صف اول کے کارکنان
|
|
پہلی خوراک
|
|
173
|
|
دوسری خوراک
|
|
7829
|
|
18 سے 44 سال کی عمر کے افراد
|
|
پہلی خوراک
|
|
931538
|
|
دوسری خوراک
|
|
3213011
|
|
45 سے 59 سال کی عمر کے افراد
|
|
پہلی خوراک
|
|
209875
|
|
دوسری خوراک
|
|
868952
|
|
60 برس سے زیادہ عمر والے افراد
|
|
پہلی خوراک
|
|
119706
|
|
دوسری خوراک
|
|
450953
|
|
دی گئی پہلی خوراک کی مجموعی تعداد
|
|
1261436
|
|
دی گئی دوسری خوراک کی مجموعی تعداد
|
|
4545541
|
|
میزان
|
|
5806977
ملک میں آبادی کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔
وزارت خزانہ
مرکزی کابینہ نے کسٹمزکے امور میں باہمی تعاون اور معاونت کی ہند-سعودی عرب مفاہمتی عرضداشت کو منظوری دےدی
نئیدہلی14فروری۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں کسٹمز کے امور میں باہمی تعاون اور معاونت کی ہند-سعودی عرب مفاہمتی عرضداشت کو منظوری دے دی گئی ۔
اس معاہدے سے کسٹمز کے جرائم اور کسٹمز کے مجرمین کی جانچ اور کسٹمز کے جرائم کی روک تھام کے لئے موثر، بھروسے مند ،تیز رفتار اور کفایتی معلومات دستیاب کرائے جانے میں معاونت ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
U-984
(Visitor Counter : 36
محنت اور روزگار کی وزارت
محنت کے وزیر جناب بھوپیندر یادو نے ایک کتاب بعنوان’’بھارت کی ترقی میں مزدوروں کا رول ‘‘کا اجرا کیا
محنت اور روزگار اور ماحولیات، جنگلات اور آب و ہوا کی تبدیلی کے مرکزی وزیر جناب بھوپیندر یادو نے 9 مارچ 2022 کو نئی دہلی میں ایک کتاب بعنوان ’بھارت کی ترقی میں مزدورں کارول‘ کا اجرا کیا۔ اس کتاب میں بھارت کی ترقی کے سفر میں مزدوروں کی خدمات کے بارے میں ممتاز ماہرین تعلیم اور پریکٹشنرز کے ذریعے لکھےگئے 12 مضامین شامل ہیں۔
بھارت کی آزادی کا 75واں سال مناتے کے لئے ’آزادی کا امرت مہوتسو‘ کے ’آئیکونک ویک‘ کے ایک حصے کے طور پر وی وی گری نیشنل لیبر انسٹی ٹیوٹ نے اس کتاب کو شائع کیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 2459
(Visitor Counter : 119
بجلی کی وزارت
بجلی کے مرکزی وزیر جناب آر کے سنگھ نے ملک کے پہلے گرین ہائیڈروجن موبلیٹی پروجیکٹ قائم کرنے کے لئے مرکز کے زیر انتظام علاقے لداخ اور ایل اے ایچ ڈی سی کے ساتھ مفاہمتی قرارداد پر دستخط کرنے پر این ٹی پی سی کو مبارکباد دی
نئی دہلی، 13 جولائی، 2021 :
بجلی، جدید اور قابل تجدید توانائی کے مرکزی کابینہ وزیر جناب آر کے سنگھ نے ملک کے پہلے گرین ہائیڈروجن موبلیٹی پروجیکٹ قائم کرنےکےلئے مرکز کے زیر انتظام علاقے لداخ اور ایل اے ایچ ڈی سی کے ساتھ مفاہمتی قرارداد پر دستخط کرنے پر بجلی کی وزارت کے تحت مہارتن پی ایس یو ، این ٹی پی سی کو مبارکباد دی۔ اس سے وزیراعظم جناب نریندر مودی کے قابل تجدید وسائل اور گرین ہائیڈروجن پر مبنی کاربن سے پاک معیشت کو یقینی بنانے کے ویژن کو مضبوطی ملے گی ۔
انہوں نے کہا کہ یہ ہم سبھی کے لئے فخر کا مقام ہے کہ لیہہ جلد ہی بھارت کا ایسا پہلا شہر بن جائے گا جو صفر اخراج کے ساتھ گرین ہائیڈروجن پر مبنی موبلیٹی پروجیکٹ کو نافذ کرے گا۔
این ٹی پی سی کی 100 فیصد معاون کمپنی ، آر ای ایل نے آج مرکز کے زیر انتظام علاقے لداخ کے ساتھ ایک مفاہمتی قرارداد پر دستخط کئے ہیں جس کا مقصد خطہ میں ملک کا پہلا گرین ہائیڈروجن موبلیٹی پروجیکٹ قائم کرنا ہے۔قرارداد مفاہمت پر دستخط کے ساتھ ہی لیہہ میں سولرٹریز اور ایک سولرکار پورٹ کی شکل میں این ٹی پی سی کی پہلی شمسی تنصیب کاافتتاح بھی ہوا۔
عزت مآب لیفٹننٹ گورنر جناب آر کے ماتھور کی موجودگی میں مفاہمتی قرارداد پر دستخط کئے گئے ۔اس موقع پر حکومت اور این ٹی پی سی کے سینئر سرکاری شخصیات اور عوامی نمائندے بھی موجود تھے۔ مفاہمتی قرارداد این ٹی پی سی کو قابل تجدید وسائل اور گرین ہائیڈروجن پر مبنی لداخ کو کاربن سے پاک معیشت فروغ دینے میں مدد کرے گی۔ یہ وزیراعظم کے ‘کاربن نیوٹرل’ لداخ کے نظریہ کے مطابق بھی ہے۔لیفٹننٹ گورنر نے کہا کہ وہ چاہتے ہیں کہ لداخ ایک ہائیڈروجن ریاست بنے اور اس طویل مدتی ہدف کو حاصل کرنے کے لئے این ٹی پی سی کے ساتھ شراکت داری کرکے انہیں مسرت ہورہی ہے۔
این ٹی پی سی نے اس خطہ میں ابتدا ئی طور پر ہائیڈروجن سے چلنے والی 5 بسیں چلانے کا منصوبہ بنایا ہے ۔ کمپنی لیہہ میں ایک شمسی پلانٹ اور ایک گرین ہائیڈروجن تیار کرنے والی اکائی بھی قائم کرے گی۔ اس سے لیہہ گرین ہائیڈروجن پر مبنی موبلیٹی پروجیکٹ کو نافذ کرنے والا ملک کا پہلا شہر بن جائے گا۔ یہ حقیقی معنوں میں صفر کاربن اخراج والی نقل وحمل ہوگی۔
این ٹی پی سی اپنے پورٹ فولیو کو گرین کرنے کے لئے زور وشور سے کوشش کررہا ہے اور گرین ہائیڈروجن پروجیکٹ اور کم کاربن اخراج کا نشانہ حاصل کرنے کی سمت میں ایک اور قدم ہے۔ این ٹی پی سی موبلیٹی ،توانائی ، کیمیکل ، فرٹیلائزر ، فولاد وغیرہ جیسے شعبوں میں گرین ہائیڈروجن پر مبنی سولیوشن کو فروغ دے رہی ہے۔
این ٹی پی سی نے حال ہی میں 2032 تک 60 گیگاواٹ کی قابل تجدید توانائی کی صلاحیت حاصل کرنے کے اپنے ہدف میں ترمیم کی ہے جو پچھلے ہدف سے تقریباً دوگنا ہوگیا۔ حال ہی میں این ٹی پی سی نے وشاکھاپٹنم میں بھارت کی 10 میگاواٹ کا سب سے بڑا فلوٹنگ شمسی پروجیکٹ شروع کیا ہے۔